Zborurile comerciale din 2020 au o rată de fatalitate mai mare față de 2019, în ciuda scăderii cu 42% a numărului de zboruri.
În 2020 au murit 229 de persoane implicate în accidente aviatice. Rata accidentelor fatale din anul precedent a fost de 0,27 de accidente la un milion de zboruri. Majoritatea deceselor sunt cele produse în accidentul din ianuarie 2020.
Numărul persoanelor decedate în accidente aviatice comerciale a crescut în 2020, în ciuda pandemiei și a scăderii drastice de 42% a zborurilor comerciale, informează The Guardian.În total au murit 229 de persoane în lume, în 40 de accidente cu avioane de pasageri de mari dimensiuni, dintre care cinci au fost fatale. În 2019 a fost un număr dublu de accidente, 86, dintre care 8 au fost fatale, cu 257 de victime.Zborurile mari comerciale au avut 0,27 de accidente fatale la un milion de zboruri, sau câte un zbor fatal la 3,7 milioane de zboruri. Creșterea este semnificativă, deoarece în 2019 ponderea era de 0,18 accidente fatale la un milion de zboruri.Mai mult de jumătate dintre decese sunt reprezentate de cele produse în accidentul din ianuarie 2020, când un avion ucrainian a fost doborât în spațiul aerian iranian.Statistica întocmită de firma de consultanță aeriană To70 a exclus avionele mici de navetă.